title: Decizia (UE) 2016/1555 a Parlamentului European din 28 aprilie 2016 privind descărcarea de gestiune pentru execuția bugetului Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/331

         DECIZIA (UE) 2016/1555 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0093/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 1077/2011 al Parlamentului European și al Consiliului din 25 octombrie 2011 de instituire a Agenției europene pentru gestionarea operațională a sistemelor informatice la scară largă în spațiul de libertate, securitate și justiție (4), în special articolul 33,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0124/2016),

               1.

               acordă directorului executiv al Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție descărcarea de gestiune pentru execuția bugetului agenției aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 275.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 286, 1.11.2011, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 23 ianuarie 1995 privind Poziția comună definită în temeiul articolului J.2 din Tratatul privind Uniunea Europeană și în legătură cu prelungirea suspendării unor restricții cu privire la comerțul cu Republica Federală Iugoslavia (Serbia și Muntenegru)

text:
               18/Volumul 01

               RO

               Jurnalul Ofícial al Uniunii Europene

               11

         31995D0011

               L 020/2

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 23 ianuarie 1995
   privind Poziția comună definită în temeiul articolului J.2 din Tratatul privind Uniunea Europeană și în legătură cu prelungirea suspendării unor restricții cu privire la comerțul cu Republica Federală Iugoslavia (Serbia și Muntenegru)
   (95/11/PESC)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul J.2 al acestuia,
   având în vedere rezoluțiile 943 (1994) și 970 (1995), adoptate la 23 septembrie 1994 și, respectiv, 12 ianuarie 1995 de către Consiliul de Securitate al Organizației Națiunilor Unite,
   DECIDE:
   Articolul 1
   În conformitate cu rezoluțiile 943 (1994) și 970 (1995), adoptate la 23 septembrie 1994 și, respectiv, 12 ianuarie 1995 de către Consiliul de Securitate a Organizației Națiunilor Unite, se prelungește suspendarea anumitor restricții privind comerțul cu Republica Federală Iugoslavia (Serbia și Muntenegru).
   Articolul 2
   Prezenta decizie se publică în Jurnalul Oficial.

      Adoptată la Bruxelles, 23 ianuarie 1995.

            Pentru Consiliu

            Președintele

         A. JUPPÉ


title: Decizia Comisiei din 24 octombrie 2003 privind măsurile de urgență pentru prevenirea răspândirii în cadrul Comunității a Diabrotica virgifera Le Conte [notificată cu numărul C(2003) 3880]

text:
Anunţ juridic important

|

32003D0766

Official Journal L 275 , 25/10/2003 P. 0049 - 0050 Ediţie specială în limba cehă Chapter 3 Volume 40 P. 442  - 443 Ediţie specială în limba estonă Chapter 3 Volume 40 P. 442  - 443 Ediţie specială în limba maghiară Chapter 3 Volume 40 P. 442  - 443 Ediţie specială în limba lituaniană Chapter 3 Volume 40 P. 442  - 443 Ediţie specială în limba letonă Chapter 3 Volume 40 P. 442  - 443 Ediţie specială în limba malteză Chapter 3 Volume 40 P. 442  - 443 Ediţie specială în limba polonă Chapter 3 Volume 40 P. 442  - 443 Ediţie specială în limba slovacă Chapter 3 Volume 40 P. 442  - 443 Ediţie specială în limba slovenă Chapter 3 Volume 40 P. 442  - 443

		20031024Decizia Comisieidin 24 octombrie 2003privind măsurile de urgență pentru prevenirea răspândirii în cadrul Comunității a Diabrotica virgifera Le Conte[notificată cu numărul C(2003) 3880](2003/766/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor din plante și împotriva răspândirii lor în Comunitate [1], astfel cum a fost modificată ultima dată prin Directiva 2003/47/CE a Comisiei [2], în special articolul 16 alineatul (3) al treilea paragraf,întrucât:(1) În 2002, Franța și Austria au informat celelalte state membre și Comisia despre prezența focarelor de Diabrotica virgifera Le Conte (denumit în continuare "organism"), apărute pentru prima dată pe teritoriile lor, și despre măsurile luate pentru combaterea organismului.(2) În 2002, în Italia s-au monitorizat zonele infestate de organsim, în special zonele de monocultură a porumbului și zonele de posibilă introducere a organismului, ca de exemplu aeroporturile și punctele vamale. Măsurile de eradicare luate în regiunea Veneto pentru a preveni răspândirea organismului s-au dovedit eficiente, nivelul populației organismlui reducându-se; în Lombardia și Piemonte, mai multe organisme adulte au fost prinse în mai multe provincii, în vreme ce în regiunea Friuli-Venezia Giulia s-a detectat pentru prima dată un focar.(3) Un studiu comunitar recent referitor la riscul stabilirii organismului în cadrul Comunității a arătat că principalii factori ce favorizează stabilirea organsimului, ca de exemplu condițiile trofice și climatice, se regăsesc în Comunitate.(4) Mai mult, studiul menționat anterior a arătat că organismul – prin efectele distructive – poate constitui o importantă preocupare fitosanitară pentru producția comunitară de porumb, datorită eventualelor pierderi economice, dependenței mai mari de insecticide și dificultății de a găsi o cultură care să înlocuiască porumbul în ciclul de rotație.(5) Directiva 2000/29/CE interzice introducerea și răspândirea în Comunitate a organismului. Cu toate acestea, nu sunt prevăzute măsuri comunitare în cazul constatării unor noi focare în zone în care nu a fost semnalată prezența organismului și în cazul în care organismul a fost detectat într-o fază incipientă a dezvoltării populației. În consecință, trebuie definite măsuri pentru eradicarea organismului într-un termen rezonabil.(6) Măsurile trebuie să includă, în principal, monitorizarea generală a prezenței organismului în statele membre.(7) Măsurile trebuie aplicate pentru a controla răspândirea organismului în cadrul Comunității, delimitarea zonelor, transporturile terestre, materialele și plantele gazdă, cât și rotația culturilor în zonele delimitate.(8) Trebuie ca rezultatele măsurilor să fie continuu evaluate și eventualele măsuri complementare să fie luate în coniderare pe baza evaluării.(9) Măsurile prevăzute de prezenta decizie sunt conforme cu avizul Comitetului permanent fitosanitar,ADOPTĂ PREZENTA DECIZIE:Articolul 1Statele membre se asigură că prezența suspectată sau confirmată a Diabrotica virgifera Le Conte, denumit în continuare "organism", este notificată organismelor oficiale responsabile în sensul Directivei 2000/29/CE.Articolul 2(1) Statele membre efectuează în fiecare an controale cu caracter oficial pentru a detecta prezența organismului în zonele de pe teritoriul lor destinate culturii porumbului.(2) Fără a aduce atingere articolului 16 alineatul (1) din Directiva 2000/29/CE, rezultatele controalelor prevăzute la alineatul (1) sunt notificate Comisiei și celorlalte state membre până la data de 31 decembrie a fiecărui an.Articolul 3(1) În cazul în care rezultatele controalelor prevăzute la articolul 2 confirmă prezența organismului într-o zonă în care înainte se considera că organismul nu este prezent, statele membre delimitează următoarele zone:(a) zona de focar în jurul parcelei unde organismul a fost prins, cu raza de 1 km, și(b) zona protejată în jurul zonei de focar, cu raza de cel puțin 5 km.Statele membre pot prevedea, în egală măsură, o zonă tampon în jurul zonei de focar și a celei protejate.(2) Delimitarea exactă a zonelor prevăzute la alineatul (1) are la bază criterii științifice solide, biologia organismului, nivelul de contaminare și modul specific de producere a organismului de planta gazdă în statul membru în cauză.(3) În cazul în care se confirmă prezența organismului în alt loc decât locul inițial în care organismul a fost prins, situat în zona de focar, zonele delimitate se modifică corespunzător.(4) În cazul în care organismul a fost prins ultima dată în urmă cu doi ani, zona delimitată este înlăturată și nu mai sunt necesare măsurile complementare de eradicare prevăzute la articolul 4.(5) Statele membre informează celelalte state membre și Comisia despre situația geografică a zonelor prevăzute la alineatul (1) și pun la dispoziție hărți la scara adecvată.Articolul 4(1) În fiecare parte a zonelor delimitate, statele membre verifică prezența oranismului cu ajutorul capcanelor cu feromoni sexuali adecvate, dispuse în lanț și inspectate periodic. Tipul și numărul capcanelor folosite cât și modul de amplasare a capcanelor trebuie să țină cont de condițiile locale și de caracteristicile zonelor delimitate.(2) Fără a aduce atingere dispozițiilor de la alineatul (1), statele membre se asigură că, în zona de focar:(a) nu se transportă plante proaspete de Zea mais L. sau părți din aceste plante proaspete în afara zonei în perioada anului în care apare organismul dăunător, perioadă fixată în funcție de biologia organismului, de nivelul prinderii organismului și al condițiilor climatice înregistrate în statul membru, pentru a evita răspândirea organismului;(b) nu se transportă pământ ce provine din parcelele de porumb din zona de focar în afara acesteia;(c) porumbul nu se cultivă în anumite perioade ale anului, perioade fixate în funcție de biologia organismului, de nivelul prinderii organismului și al condițiilor climatice înregistrate în statul membru, pentru a evita răspândirea organismului;(d) se pune în aplicare rotația culturilor pe parcelele de porumb în așa fel încât în zona de focar să se cultive porumb o dată la trei ani consecutivi sau să nu se cultive porumb pe o perioadă de doi ani de la data ultimei depistări;(e) se pune în aplicare un tratament pentru parcelele cu porumb până la sfârșitul perioadei de ovipoziționare, în anul apariției și în anul următor;(f) echipamentele agricole folosite pe parcelele de porumb sunt curățate de orice urmă de pământ sau resturi înainte de a părăsi zona;(g) plantele spontane de porumb se smulg din parcelele unde nu se cultivă acest tip de plante.(3) Fără a aduce atingere dispozițiilor de la alineatul (1), statele membre se asigură că în zona protejată se iau cel puțin următoarele măsuri:(a) se pune în aplicare ciclul de rotație prevăzut, astfel încât porumbul să se cultive o singură dată în decursul unei perioade de doi ani consecutivi, sau(b) se pune în aplicare un tratament pentru parcelele cu porumb, în anul apariției și în cel următor.(4) Fără a aduce atingere dispozițiilor de la alineatul (1) Statele membre pot decide ca în zona tampon să se aplice ciclul de rotație prevăzut, astfel încât să se cultive porumb o singură dată în decursul unei perioade de doi ani consecutivi.Articolul 5Statele membre pun la dispoziția Comisiei și a celorlalte state membre, până la data de 31 decembrie a fiecărui an, informații referitoare la:- părțile din zonele menționate la articolul 3 alineatul (5);- datele și criteriile ce au stat la baza stabilirii acestora prevăzute la articolul 4 alineatul (2) literele (a) și (c);- tratamentul aplicat prevăzut la articolul 4 alineatul (2) litera (e) și la articolul 4 alineatul (3) litera (b).Articolul 6Statele membre adaptează până la 1 decembrie 2003 măsurile adoptate pentru a preveni răspândirea organismului, astfel încât să fie conforme cu prezenta decizie, și informează de îndată Comisia cu privire la aceasta.Articolul 7Comisia analizează modul de punere în aplicare a prezentei decizii până la data de 28 februarie a fiecărui an; primul bilanț de acest fel se efectuează până la 28 februarie 2005, termen limită.Articolul 8Prezenta decizie se adresează statelor membre.Adoptată la Bruxelles, 24 octombrie 2003.Pentru ComisieDavid ByrneMembru al Comisiei[1] JO L 169, 10.7.2000, p. 1.[2] JO L 138, 5.6.2003, p. 47.--------------------------------------------------


title: Decizia 2012/503/PESC a Consiliului din 13 septembrie 2012 de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia

text:
               14.9.2012

               RO

               Jurnalul Oficial al Uniunii Europene

               L 249/13

         DECIZIA 2012/503/PESC A CONSILIULUI
   din 13 septembrie 2012
   de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia
   CONSILIUL UNIUNII EUROPENE,
   având în vedere Tratatul privind Uniunea Europeană și, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 12 august 2010, Consiliul a adoptat Decizia 2010/452/PESC (1) care a continuat misiunea de monitorizare a Uniunii Europene în Georgia (denumită în continuare „EUMM Georgia” sau „misiunea”) instituită la 15 septembrie 2008. Respectiva decizie expiră la 14 septembrie 2012.

               (2)

               La 15 mai 2012, Comitetul politic și de securitate (COPS) a aprobat recomandările referitoare la revizuirea la nivel strategic privind viitorul EUMM Georgia.

               (3)

               EUMM Georgia ar trebui prelungită pentru o perioadă suplimentară de douăsprezece luni pe baza mandatului său actual.

               (4)

               Misiunea se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat.

               (5)

               Prin urmare, Decizia 2010/452/PESC ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Decizia 2010/452/PESC se modifică după cum urmează:

               1.

               La articolul 7, alineatul (3) se înlocuiește cu următorul text:
               „(3)   Toți membrii personalului respectă standardele operaționale minime de securitate specifice misiunii, precum și planul de securitate al misiunii, care susține politica de securitate pe teren a Uniunii. În ceea ce privește protecția informațiilor UE clasificate care le sunt încredințate în exercițiul atribuțiilor lor, toți membrii personalului respectă principiile și normele minime de securitate instituite prin Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (2).

               2.

               Articolul 12 se înlocuiește cu următorul text:
               „Articolul 12
               Securitatea
               (1)   Comandantul operației civile oferă șefului misiunii îndrumări privind planificarea măsurilor de securitate și asigură punerea în aplicare corespunzătoare și eficace a acestora pentru EUMM Georgia, în conformitate cu articolele 5 și 9.
               (2)   Șeful misiunii este responsabil pentru securitatea misiunii și pentru asigurarea respectării cerințelor minime de securitate aplicabile misiunii, în conformitate cu politica Uniunii privind securitatea personalului detașat în afara Uniunii cu atribuții operaționale în temeiul titlului V din tratat și cu documentele conexe acesteia.
               (3)   Șeful misiunii este asistat de un ofițer superior de securitate al misiunii (SMSO), care se află sub autoritatea șefului misiunii, și menține, de asemenea, o relație funcțională strânsă cu Serviciul European de Acțiune Externă (SEAE).
               (4)   Personalul EUMM Georgia urmează o instruire obligatorie în domeniul securității înainte de începerea exercitării atribuțiilor lor, în conformitate cu OPLAN. De asemenea, personalul urmează periodic, în teatrul de operații, instruiri organizate de SMSO.
               (5)   Șeful misiunii asigură protecția informațiilor UE clasificate în conformitate cu Decizia 2011/292/UE.”

               3.

               La articolul 14 alineatul (1) se adaugă următorul paragraf:
               „Valoarea de referință financiară destinată acoperirii cheltuielilor aferente misiunii în perioada 15 septembrie 2012-14 septembrie 2013 este de 20 900 000 EUR.”

               4.

               Articolul 16 se înlocuiește cu următorul text:
               „Articolul 16
               Comunicarea informațiilor clasificate
               (1)   ÎR este autorizat să comunice statelor terțe asociate la prezenta decizie, după caz și în conformitate cu nevoile misiunii, informații și documente UE clasificate până la nivelul „CONFIDENTIEL UE/EU CONFIDENTIAL” întocmite în scopul misiunii, în conformitate cu Decizia 2011/292/UE.
               (2)   ÎR este, de asemenea, autorizat să comunice ONU și OSCE, în funcție de nevoile operaționale ale misiunii, informații și documente UE clasificate până la nivelul „RESTREINT UE/EU RESTRICTED”, întocmite în scopul misiunii, în conformitate cu Decizia 2011/292/UE. În acest scop, se elaborează mecanisme între ÎR, autoritățile competente ale ONU și OSCE.
               (3)   În cazul unei necesități operaționale specifice și imediate, ÎR este, de asemenea, autorizat să comunice statului-gazdă orice informație și document UE clasificat până la nivelul „RESTREINT UE/EU RESTRICTED” generat în scopul misiunii, în conformitate cu Decizia 2011/292/UE. În acest scop, se elaborează mecanisme între ÎR și autoritățile competente ale statului-gazdă.
               (4)   ÎR este autorizat să comunice statelor terțe asociate prezentei decizii orice document UE neclasificat privind deliberările Consiliului referitor la misiune și care intră sub incidența obligației de secret profesional, în temeiul articolului 6 alineatul (1) din Regulamentul de procedură al Consiliului (3).
               (5)   ÎR poate delega competențele menționate la alineatele (1)-(4), precum și capacitatea de a încheia acordurile menționate la alineatele (2) și (3), unor persoane aflate sub autoritatea sa, comandantului operației civile și/sau șefului misiunii.

               5.

               Articolul 17 se înlocuiește cu următorul text:
               „Articolul 17
               Reexaminarea misiunii
               O reexaminare a misiunii este prezentată COPS o dată la șase luni, pe baza unui raport redactat de șeful misiunii și SEAE.”

               6.

               La articolul 18, al doilea paragraf se înlocuiește cu următorul text:
               „Expiră la 14 septembrie 2013.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 13 septembrie 2012.

            Pentru Consiliu

            Președintele

         A. D. MAVROYIANNIS

      (1)  JO L 213, 13.8.2010, p. 43.

      (2)  JO L 141, 27.5.2011, p. 17.”

      (3)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).”


title: Decizia (UE) 2017/1192 a Consiliului din 26 iunie 2017 privind poziția care urmează să fie adoptată, în numele Uniunii Europene, în cadrul Comitetului european pentru elaborarea de standarde privind navigația interioară (CESNI) și în cadrul sesiunii plenare a Comisiei Centrale pentru Navigația pe Rin (CCNR) în ceea ce privește adoptarea de standarde privind cerințele tehnice pentru navele de navigație interioară

text:
               5.7.2017

               RO

               Jurnalul Oficial al Uniunii Europene

               L 172/10

         DECIZIA (UE) 2017/1192 A CONSILIULUI
   din 26 iunie 2017
   privind poziția care urmează să fie adoptată, în numele Uniunii Europene, în cadrul Comitetului european pentru elaborarea de standarde privind navigația interioară (CESNI) și în cadrul sesiunii plenare a Comisiei Centrale pentru Navigația pe Rin (CCNR) în ceea ce privește adoptarea de standarde privind cerințele tehnice pentru navele de navigație interioară
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91 alineatul (1) coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acțiunile Uniunii în sectorul navigației interioare ar trebui să urmărească asigurarea uniformității în elaborarea cerințelor tehnice pentru navele de navigație interioară care urmează să fie aplicate în Uniune.

               (2)

               Comitetul european pentru elaborarea de standarde privind navigația interioară (CESNI) a fost instituit la 3 iunie 2015 în cadrul Comisiei Centrale pentru Navigația pe Rin (CCNR) cu scopul de a elabora standarde tehnice pentru căile navigabile interioare în diverse domenii, în special în ceea ce privește navele, tehnologia informației și echipajul.

               (3)

               Pentru un transport eficient pe căile navigabile interioare, este important ca cerințele tehnice pentru nave să fie compatibile și cât mai armonizate cu putință în cadrul diferitelor sisteme juridice din Europa. În special, statele membre care sunt și membre ale CCNR ar trebui să fie autorizate să sprijine deciziile de armonizare a normelor CCNR cu cele aplicate în Uniune.

               (4)

               În cadrul reuniunii sale din 6 iulie 2017, se preconizează ca CESNI să adopte standardul european de stabilire a cerințelor tehnice pentru navele de navigație interioară (denumit în continuare „standardul ES-TRIN”) 2017/1.

               (5)

               Standardul ES-TRIN 2017/1 stabilește cerințele tehnice uniforme necesare garantării siguranței navelor de navigație interioară. Acesta include dispoziții privind construcția navelor, echiparea și echipamentele navelor de navigație interioară, dispoziții speciale privind anumite categorii de nave, cum ar fi navele de pasageri, convoaiele împinse și navele portcontainer, dispoziții privind echipamentele sistemului de identificare automată, dispoziții privind identificarea navei, un model de certificate și de registru, dispoziții tranzitorii, precum și instrucțiuni de aplicare a standardului tehnic.

               (6)

               Directiva (UE) 2016/1629 a Parlamentului European și a Consiliului (1) va abroga Directiva 2006/87/CE a Parlamentului European și a Consiliului (2) începând cu 7 octombrie 2018.Anexa II la Directiva (UE) 2016/1629 face trimitere directă la cerințele tehnice pentru ambarcațiuni ca fiind cele prevăzute în standardul ES-TRIN 2015/1. Comisia este împuternicită să actualizeze trimiterea menționată conform celei mai recente versiuni a standardului ES-TRIN și să stabilească data de aplicare a acesteia.

               (7)

               Prin urmare, standardul ES-TRIN 2017/1 va afecta Directiva (UE) 2016/1629.

               (8)

               Uniunea nu este membră nici a CCNR, nici a CESNI. Prin urmare, este necesar ca statele membre să fie autorizate de Consiliu pentru a exprima poziția Uniunii în cadrul organismelor respective în ceea ce privește adoptarea standardului ES-TRIN 2017/1,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată în numele Uniunii în cadrul Comitetului european pentru elaborarea de standarde privind navigația interioară la reuniunea din 6 iulie 2017 este în favoarea adoptării standardului european de stabilire a cerințelor tehnice pentru navele de navigație interioară (denumit în continuare „standardul ES-TRIN”) 2017/1 și a standardului test pentru AIS Interior 2017/1.
   (2)   Poziția care urmează să fie adoptată în numele Uniunii în cadrul reuniunii sesiunii plenare a Comisiei Centrale pentru Navigația pe Rin (CCNR) în care se decid cerințele tehnice pentru navele de navigație interioară constă în a sprijini toate propunerile de aliniere a cerințelor tehnice cu cele ale standardului ES-TRIN 2017/1, inclusiv în ceea ce privește intrarea în vigoare și dispozițiile tranzitorii.
   Articolul 2
   (1)   Poziția Uniunii prevăzută la articolul 1 alineatul (1) este exprimată de statele membre, acționând împreună în interesul Uniunii.
   (2)   Poziția Uniunii prevăzută la articolul 1 alineatul (2) este exprimată de statele membre care sunt membre ale CCNR, acționând împreună în interesul Uniunii.
   Articolul 3
   Se poate conveni asupra unor modificări tehnice minore ale pozițiilor menționate la articolul 1, fără a mai fi necesară o nouă decizie a Consiliului.
   Articolul 4
   Prezenta decizie intră în vigoare la data adoptării.

      Adoptată la Luxemburg, 26 iunie 2017.

            Pentru Consiliu

            Președintele

         J. MIZZI

      (1)  Directiva (UE) 2016/1629 a Parlamentului European și a Consiliului din 14 septembrie 2016 de stabilire a cerințelor tehnice pentru navele de navigație interioară, de modificare a Directivei 2009/100/CE și de abrogare a Directivei 2006/87/CE (JO L 252, 16.9.2016, p. 118).

      (2)  Directiva 2006/87/CE a Parlamentului European și a Consiliului din 12 decembrie 2006 de stabilire a cerințelor tehnice pentru navele de navigație interioară și de abrogare a Directivei 82/714/CEE a Consiliului (JO L 389, 30.12.2006, p. 1).


title: 2013/441/UE: Decizia de punere în aplicare a Comisiei din 20 august 2013 de stabilire a datei de începere a operațiunilor Sistemului de informații privind vizele (VIS) în a opta regiune

text:
               21.8.2013

               RO

               Jurnalul Oficial al Uniunii Europene

               L 223/15

         DECIZIA DE PUNERE ÎN APLICARE A COMISIEI
   din 20 august 2013
   de stabilire a datei de începere a operațiunilor Sistemului de informații privind vizele (VIS) în a opta regiune
   (2013/441/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 767/2008 al Parlamentului European și al Consiliului din 9 iulie 2008 privind Sistemul de informații privind vizele (VIS) și schimbul de date între statele membre cu privire la vizele de scurtă ședere (Regulamentul VIS) (1), în special articolul 48 alineatul (3),
   întrucât:

               (1)

               În conformitate cu Decizia de punere în aplicare 2012/274/UE din 24 aprilie 2012 de stabilire a celei de a doua serii de regiuni pentru începerea operațiunilor Sistemului de informații privind vizele (VIS) (2), a opta regiune în care ar trebui să înceapă colectarea și transmiterea datelor către VIS în cazul tuturor cererilor cuprinde Argentina, Bolivia, Brazilia, Chile, Columbia, Ecuador, Paraguay, Peru, Uruguay și Venezuela.

               (2)

               Statele membre au notificat Comisiei că au luat măsurile tehnice și juridice necesare pentru colectarea și transmiterea către VIS a datelor prevăzute la articolul 5 alineatul (1) din Regulamentul VIS în cazul tuturor cererilor din această regiune, inclusiv măsurile privind colectarea și/sau transmiterea datelor în numele unui alt stat membru.

               (3)

               Condiția prevăzută la articolul 48 alineatul (3) prima teză din Regulamentul VIS fiind astfel îndeplinită, este necesar, prin urmare, să se stabilească data de începere a operațiunilor VIS în a opta regiune.

               (4)

               Având în vedere necesitatea stabilirii datei de începere a activității VIS în viitorul foarte apropiat, prezenta decizie ar trebui să intre în vigoare la data publicării sale în Jurnalul Oficial al Uniunii Europene.

               (5)

               Având în vedere că Regulamentul VIS se bazează pe acquis-ul Schengen, Danemarca a notificat transpunerea Regulamentului VIS în legislația sa internă, în conformitate cu articolul 5 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene. Prin urmare, Danemarca are obligația, în temeiul dreptului internațional, de a pune în aplicare prezenta decizie.

               (6)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (3). Prin urmare, Regatul Unit nu are obligații în temeiul prezentei decizii și nu face obiectul aplicării acesteia.

               (7)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (4). Prin urmare, Irlanda nu are obligații în temeiul prezentei decizii și nu face obiectul aplicării acesteia.

               (8)

               În ceea ce privește Islanda și Norvegia, prezenta decizie constituie o dezvoltare a dispozițiilor acquis-ului Schengen în sensul Acordului încheiat de Consiliul Uniunii Europene și Republica Islanda și Regatul Norvegiei privind asocierea acestora din urmă la implementarea, aplicarea și dezvoltarea acquis-ului Schengen (5), care se încadrează în domeniul prevăzut la articolul 1 punctul B din Decizia 1999/437/CE a Consiliului (6) privind anumite modalități de aplicare a acordului respectiv.

               (9)

               În ceea ce privește Elveția, prezenta decizie constituie o dezvoltare a dispozițiilor acquis-ului Schengen în sensul Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (7), care se încadrează în domeniul prevăzut la articolul 1 punctul B din Decizia 1999/437/CE, coroborat cu articolul 3 din Decizia 2008/146/CE a Consiliului (8).

               (10)

               În ceea ce privește Liechtenstein, prezenta decizie constituie o dezvoltare a dispozițiilor acquis-ului Schengen în sensul Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen (9), care se încadrează în domeniul prevăzut la articolul 1 punctul B din Decizia 1999/437/CE, coroborat cu articolul 3 din Decizia 2011/350/UE a Consiliului (10).

               (11)

               În ceea ce privește Ciprul, prezenta decizie constituie un act care se întemeiază pe acquis-ul Schengen sau care are legătură cu acesta, în sensul articolului 3 alineatul (2) din Actul de aderare din 2003.

               (12)

               În ceea ce privește Bulgaria și România, prezenta decizie constituie un act care se întemeiază pe acquis-ul Schengen sau care are legătură cu acesta, în sensul articolului 4 alineatul (2) din Actul de aderare din 2005.

               (13)

               În ceea ce privește Croația, prezenta decizie constituie un act care se întemeiază pe acquis-ul Schengen sau care are legătură cu acesta, în sensul articolului 4 alineatul (2) din Actul de aderare din 2011,

         ADOPTĂ PREZENTA DECIZIE:
   Articolul 1
   Operațiunile Sistemului de informații privind vizele în a opta regiune stabilită prin Decizia de punere în aplicare 2012/274/UE încep la data de 5 septembrie 2013.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Articolul 3
   Prezenta decizie se aplică în conformitate cu tratatele.

      Adoptată la Bruxelles, 20 august 2013.

            Pentru Comisie

            Președintele

         José Manuel BARROSO

      (1)  JO L 218, 13.8.2008, p. 60.

      (2)  JO L 134, 24.5.2012, p. 20.

      (3)  JO L 131, 1.6.2000, p. 43.

      (4)  JO L 64, 7.3.2002, p. 20.

      (5)  JO L 176, 10.7.1999, p. 36.

      (6)  JO L 176, 10.7.1999, p. 31.

      (7)  JO L 53, 27.2.2008, p. 52.

      (8)  JO L 53, 27.2.2008, p. 1.

      (9)  JO L 160, 18.6.2011, p. 21.

      (10)  JO L 160, 18.6.2011, p. 19.


title: 2010/107/PESC: Decizia 2010/107/PESC a Consiliului din 22 februarie 2010 de prelungire a mandatului Reprezentantului Special al Uniunii Europene pentru procesul de pace în Orientul Mijlociu

text:
               23.2.2010

               RO

               Jurnalul Oficial al Uniunii Europene

               L 46/8

         DECIZIA 2010/107/PESC A CONSILIULUI
   din 22 februarie 2010
   de prelungire a mandatului Reprezentantului Special al Uniunii Europene pentru procesul de pace în Orientul Mijlociu
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 21 iulie 2003, Consiliul a adoptat Acțiunea comună 2003/537/PESC (1) de numire a domnului Marc OTTE în calitate de Reprezentant Special al Uniunii Europene (RSUE) pentru procesul de pace în Orientul Mijlociu.

               (2)

               La 16 februarie 2009, Consiliul a adoptat Acțiunea comună 2009/136/PESC (2) de modificare și prelungire a mandatului RSUE până la 28 februarie 2010.

               (3)

               Mandatul RSUE ar trebui să fie prelungit până la 31 august 2010. Cu toate acestea, mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea Înaltului Reprezentant al Uniunii pentru afaceri externe și politica de securitate (ÎR), ca urmare a intrării în vigoare a Deciziei de instituire a Serviciului european pentru acțiune externă.

               (4)

               RSUE își va executa mandatul în contextul unei situații care s-ar putea deteriora și ar putea aduce atingere obiectivelor politicii externe și de securitate comune, prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Marc OTTE, în calitate de Reprezentant Special al Uniunii Europene (RSUE) pentru procesul de pace din Orientul Mijlociu, se prelungește până la 31 august 2010. Mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea ÎR, ca urmare a intrării în vigoare a Deciziei de instituire a Serviciului european pentru acțiune externă.
   Articolul 2
   Obiectivele politicii
   (1)   Mandatul RSUE se bazează pe obiectivele politicii Uniunii Europene privind procesul de pace din Orientul Mijlociu.
   (2)   Aceste obiective includ:

               (a)

               o soluție bazată pe două state, Israelul și un stat palestinian democratic, viabil, pașnic și suveran, coexistând în interiorul unor granițe sigure și recunoscute, beneficiind de relații normale cu vecinii lor, în conformitate cu Rezoluțiile 242 (1967), 338 (1973), 1397 (2002) și 1402 (2002) ale Consiliului de Securitate al Organizației Națiunilor Unite și cu principiile conferinței de la Madrid;

               (b)

               o soluție în capitolele israeliano-sirian și israeliano-libanez;

               (c)

               o soluție corectă la aspectele complexe ale Ierusalimului și o soluție justă, viabilă și întrunind un comun acord la problema refugiaților palestinieni;

               (d)

               continuarea procesului de la Annapolis până la încheierea unui acord final privind statutul și crearea unui stat palestinian, care include consolidarea rolului Cvartetului pentru Orientul Mijlociu în calitate de gardian al foii de parcurs, în special în vederea monitorizării executării obligațiilor care revin ambelor părți în cadrul foii de parcurs și în acord cu toate eforturile internaționale pentru o pace globală arabo-israeliană;

               (e)

               instituirea unor dispozitive de poliție durabile și eficace deținute de partea palestiniană, în conformitate cu cele mai bune standarde internaționale, în cooperare cu programele de construcție instituțională ale Uniunii, precum și cu alte eforturi internaționale în contextul mai larg al domeniului securității, inclusiv al reformei justiției penale;

               (f)

               redeschiderea punctelor de trecere în Gaza, inclusiv a punctului de trecere de la Rafah, nu în ultimul rând pentru a răspunde nevoilor umanitare grave ale populației, și asigurarea prezenței unei terțe părți, cu acordul ambelor părți, în cooperare cu eforturile de construcție instituțională ale Uniunii.

         (3)   Aceste obiective se bazează pe angajamentul Uniunii de:

               (a)

               a conlucra cu părțile și partenerii din comunitatea internațională, în special în cadrul Cvartetului pentru Orientul Mijlociu, pentru a valorifica toate posibilitățile de a instaura pacea și pentru un viitor demn pentru toate populațiile din regiune;

               (b)

               a continua să acorde asistență reformelor politice și administrative palestiniene, procesului electoral și reformelor securității;

               (c)

               a contribui pe deplin la instaurarea păcii, precum și la redresarea economiei palestiniene ca parte integrantă a dezvoltării regionale.

         (4)   RSUE sprijină activitatea ÎR în regiune, inclusiv în cadrul Cvartetului pentru Orientul Mijlociu.
   Articolul 3
   Mandatul
   În vederea realizării obiectivelor politicii, mandatul RSUE constă în:

               (a)

               a contribui, în mod activ și eficace, din partea Uniunii, la acțiuni și inițiative care să conducă la o soluționare finală a conflictului israeliano-palestinian și a conflictelor israeliano-sirian și israeliano-libanez;

               (b)

               a facilita și a menține legături strânse cu toate părțile la procesul de pace din Orientul Mijlociu, cu alte țări din regiune, cu membrii Cvartetului pentru Orientul Mijlociu și alte țări relevante, precum și cu ONU și alte organizații internaționale relevante, în scopul de a conlucra cu acestea la consolidarea procesului de pace;

               (c)

               a asigura o prezență continuă a Uniunii pe teren și în forurile internaționale relevante și a contribui la gestionarea și prevenirea crizelor;

               (d)

               a observa și a sprijini negocierile de pace dintre părți, a oferi consiliere și bune oficii din partea Uniunii, după caz;

               (e)

               a contribui, dacă este necesar, la punerea în aplicare a acordurilor internaționale încheiate între părți și a se angaja în relații diplomatice cu acestea în eventualitatea nerespectării termenilor acestor acorduri;

               (f)

               a acorda o atenție deosebită factorilor care au implicații asupra dimensiunii regionale a procesului de pace din Orientul Mijlociu;

               (g)

               a stabili contacte constructive cu semnatarii acordurilor din cadrul procesului de pace cu scopul de a promova respectarea normelor de bază ale democrației, inclusiv respectarea drepturilor omului și a suveranității legii;

               (h)

               a contribui la punerea în aplicare a politicii UE privind drepturile omului și a orientărilor UE privind drepturile omului, în special în ceea ce privește copiii și femeile din regiunile afectate de conflicte, în principal prin monitorizarea și luarea în considerare a evoluțiilor din acest domeniu;

               (i)

               a raporta cu privire la posibilitățile de intervenție ale Uniunii în procesul de pace și cu privire la cea mai bună modalitate de continuare a inițiativelor Uniunii și a eforturilor în curs ale Uniunii legate de procesul de pace din Orientul Mijlociu, cum ar fi contribuția Uniunii la reformele palestiniene și includerea aspectelor politice ale proiectelor de dezvoltare relevante ale Uniunii;

               (j)

               a monitoriza acțiunile ambelor părți privind punerea în aplicare a foii de parcurs și privind problemele care ar putea aduce atingere rezultatului negocierilor privind statutul permanent, pentru a da posibilitatea Cvartetului pentru Orientul Mijlociu de a evalua mai bine conformarea părților;

               (k)

               a se angaja într-o colaborare mai largă în sectorul reformei în domeniul securității în cooperare cu Comisia Europeană și cu coordonatorul pe probleme de securitate din partea SUA și de a facilita cooperarea în materie de securitate cu toți actorii relevanți;

               (l)

               a contribui la o mai bună înțelegere a rolului Uniunii de către liderii de opinie din regiune.

         Articolul 4
   Executarea mandatului
   (1)   RSUE este responsabil de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   Articolul 5
   Finanțarea
   (1)   Valoarea financiară de referință destinată să acopere cheltuielile aferente mandatului RSUE pentru perioada 1 martie 2010-31 august 2010 este de 730 000 EUR.
   (2)   Cheltuielile finanțate din suma menționată la alineatul (1) sunt eligibile începând cu 1 martie 2010. Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestiunea cheltuielilor face obiectul unui contract între RSUE și Comisie. RSUE este răspunzător în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare puse la dispoziție, RSUE răspunde de constituirea a echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre și instituțiile Uniunii pot propune detașarea de personal care să lucreze cu RSUE. Salariul personalului detașat pe lângă RSUE de către un stat membru sau o instituție a Uniunii este acoperit de statul membru în cauză sau de instituția Uniunii, după caz. Experții detașați de statele membre pe lângă Secretariatul General al Consiliului pot, de asemenea, să fie afectați RSUE. Personalul internațional contractat trebuie să aibă naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat și își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului acestuia
   Privilegiile, imunitățile și alte garanții necesare îndeplinirii și bunei desfășurări a misiunii RSUE și a membrilor personalului acestuia se stabilesc de comun acord cu partea/părțile-gazdă, după caz. Statele membre și Comisia oferă sprijinul necesar în acest sens.
   Articolul 8
   Securitatea informațiilor clasificate ale UE
   RSUE și membrii echipei acestuia respectă principiile și standardele minime de securitate stabilite prin Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (3), în special atunci când gestionează informații clasificate ale UE.
   Articolul 9
   Accesul la informații și la asistență logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegația Uniunii și/sau statele membre, după caz, furnizează asistență logistică în regiune.
   Articolul 10
   Securitatea
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și în funcție de condițiile de securitate din regiunea geografică pentru care este responsabil, pentru a asigura securitatea întregului personalul aflat sub directa sa autoritate, și anume:

               (a)

               elaborând, pe baza orientărilor Secretariatului General al Consiliului, un plan de securitate specific misiunii, care include măsuri de securitate fizice, organizaționale și procedurale specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și prevăzând un plan de urgență și un plan de evacuare a misiunii;

               (b)

               asigurându-se că întregul personal desfășurat în afara Uniunii beneficiază de asigurările necesare pentru un grad înalt de risc, conform condițiilor existente în zona de misiune;

               (c)

               asigurându-se că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune de către Secretariatul General al Consiliului;

               (d)

               asigurând punerea în aplicare a tuturor recomandărilor formulate de comun acord ca urmare a evaluărilor periodice privind securitatea și furnizând ÎR, Consiliului și Comisiei rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor intermediare și al celor de executare a mandatului.

         Articolul 11
   Raportarea
   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea ÎR sau a COPS, RSUE poate prezenta rapoarte Consiliului Afaceri Externe.
   Articolul 12
   Coordonarea
   (1)   RSUE promovează coordonarea politică globală a Uniunii. RSUE contribuie la garantarea faptului că toate instrumentele Uniunii de pe teren sunt angajate în mod coerent în vederea realizării obiectivelor politicii Uniunii. Activitățile RSUE se coordonează cu cele ale Comisiei, precum și cu cele ale altor RSUE activi în regiune, dacă este cazul. RSUE informează periodic misiunile statelor membre și delegațiile Uniunii.
   (2)   Pe teren, se menține o strânsă legătură cu șeful delegației Uniunii și cu șefii de misiune ai statelor membre. Aceștia depun toate eforturile pentru a-l susține pe RSUE în executarea mandatului. RSUE oferă îndrumare politică locală șefului Misiunii de poliție a Uniunii Europene în teritoriile palestiniene (EUPOL COPPS) și șefului Misiunii Uniunii Europene de asistență la frontieră pentru punctul de trecere de la Rafah (EU BAM Rafah). RSUE și comandantul operațiilor civile se consultă reciproc, în funcție de necesități. RSUE stabilește, de asemenea, contacte strânse cu alți actori internaționali și regionali de pe teren.
   Articolul 13
   Reexaminarea
   Punerea în aplicare a prezentei decizii și coerența acesteia cu alte contribuții ale Uniunii în regiune sunt reexaminate în mod periodic. RSUE prezintă ÎR, Consiliului și Comisiei un raport privind executarea mandatului, la încheierea acestuia.
   Articolul 14
   Intrarea în vigoare
   Prezenta decizie intră în vigoare la data adoptării.
   Se aplică de la 1 martie 2010.
   Articolul 15
   Publicarea
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 februarie 2010.

            Pentru Consiliu

            Președintele

         C. ASHTON

      (1)  JO L 184, 23.7.2003, p. 45.

      (2)  JO L 46, 17.2.2009, p. 65.

      (3)  JO L 101, 11.4.2001, p. 1.